মিন্নিকে নিয়ে বেশি উৎসাহিত হওয়া ঠিক নয়: হাইকোর্ট
গো নিউজ২৪ | নিজস্ব প্রতিবেদক প্রকাশিত: জুলাই ২৮, ২০১৯, ০৩:১৬ পিএম আপডেট: জুলাই ২৮, ২০১৯, ০৯:১৬ এএম
বরগুনায় চাঞ্চল্যকর রিফাত শরীফ হত্যার মূল আসামিদের বাদ দিয়ে পুলিশ যেন শুধু গ্রেফতার মামলার প্রধান সাক্ষী ও তার স্ত্রী আয়েশা সিদ্দিকা মিন্নিকে নিয়ে উৎসাহী না হয়।
রোববার বিচারপতি এফ আর এম নাজমুল আহাসান ও বিচারপতি কে এম কামরুল কাদেরের হাইকোর্ট বেঞ্চ এ মন্তব্য করেছেন। তবে রিফাত হত্যার তদন্ত পিবিআই বা সিআইডিতে স্থানান্তরের আবেদন উত্থাপিত হয়নি মর্মে খারিজ করে দেন হাইকোর্ট।
আদালত রিটকারী আইনজীবীকে উদ্দেশ্যে করে বলেন, পুলিশের তদন্তে অসন্তুষ্ট হলে মিন্নির পরিবারের কেউ আদালতে আসতে পারে। স্বাধীন দেশে এটা সবার অধিকার।
পরে ১৬ জুলাই সকালে বাবার বাসা থেকে মিন্নিকে জিজ্ঞাসাবাদ ও তার বক্তব্য রেকর্ড করতে বরগুনা পুলিশলাইনসে নিয়ে যায় পুলিশ। এর পর দীর্ঘ ১০ ঘণ্টার জিজ্ঞাসাবাদ শেষে রাত ৯টায় মিন্নিকে রিফাত শরীফ হত্যা মামলায় গ্রেফতার দেখানো হয়। পর দিন মিন্নিকে আদালতে হাজির করা হয়। আদালতে তার পক্ষে কোনো আইনজীবী ছিলেন না। আদালত মিন্নির পাঁচ দিনের রিমান্ড আবেদন মঞ্জুর করেন আদালতের বিচারক মো. সিরাজুল ইসলাম গাজী।
গত শুক্রবার বিকালে মিন্নি একই আদালতে তার স্বামী রিফাত শরীফ হত্যাকাণ্ডে জড়িত থাকার কথা স্বীকার করে স্বীকারোক্তিমূলক জবানবন্দি দেন। পরে আদালত তাকে জেলহাজতে পাঠানোর নির্দেশ দেন।